Θετικά στον κορωνοϊό είναι, σύμφωνα με πληροφορίες, πάνω από 120 δείγματα που ελήφθησαν από το πλοίο «Ελευθέριος Βενιζέλος» που βρίσκεται σε καραντίνα ανοιχτά του Πειραιά.

Οι αρχές αναμένεται να αποφασίσουν τη στρατηγική που θα ακολουθήσουν σχετικά με τη διαχείριση των περιστατικών.

Κλιμάκιο του ΕΟΔΥ έλαβε δείγματα την Τετάρτη και από τους 383 επιβαίνοντες του επιβατηγού οχηματαγωγού πλοίου, μετά τα 20 κρούσματα που εντοπίστηκαν αρχικά.

Στο πλοίο επιβαίνουν 34 άτομα που αποτελούν το πλήρωμα του πλοίου και οι άλλοι 349 ναυτικοί διαφόρων εθνικοτήτων μεταξύ των οποίων και δύο Ελληνες.

Πηγή: skai.gr